Obama, Castro takim historik në Panama
Hapet një faqe e re në hitorinë e dy vendeve
Presidenti amerikan Barack Obama është larguar nga Samiti i Amerikave në Panama pas një takimi historik me presidentin e Kubës Raul Castro. Zoti Obama thotë se do të shqyrtojë rekomandimet për të hequr Kubën nga lista e shteteve që sponsorizojnë terrorizmin, një tjetër hap që duhet ndërmarrë para rihapjes së ambasadave në Uashington dhe Havana. Pak kush mund ta kishte imagjinuar këtë pamje: presidentët e Amerikës dhe Kubës që bisedojnë për normalizimin e marrëdhënieve pas më shumë se gjysëm shekulli armiqësie. Presidenti Barack Obama: Por presidenti Obama thotë se është koha për të kaluar këtë faqe, dhe presidenti Castro është dakord. Që të dy pranuan qendrimet e ndryshme që egzistojnë mes dy qeverive. Skena që tregon mbështetësit e Castros që sulmojnë disidentët kubanezë jashtë ambasadës së Kubës në Panama është kujtesë se situata e të drejtave të njeriut në Kubë mbetet një çështje e mprehtë. Zoti Castro tha se ishte i gatshëm për të diskutuar gjithçka, dhe presidenti Obama thotë se do të vazhdojë të shprehë shqetësimet amerikane mbi liritë politike në Kubë. Por udhëheqësi amerikan kërkon të përqendrohet tek e ardhmja dhe nuk do të ngecen tek ideologjia. Presidenti Obama tha se kishte shkuar në Samit për të rritur angazhimin e tij në hemisferë. Në këtë samit, një ngjarje që zakonisht nuk vihet re nga media, shtrëngimi i duarve dhe fjalët pajtuese, shënojnë fillimin e një ndryshimi të madh të klimës politike.